CELEX: 62014CN0518
Language: sl
Date: 2014-11-18 00:00:00
Title: Zadeva C-518/14: Predlog za sprejetje predhodne odločbe, ki ga je vložilo Niedersächsischen Finanzgerichts (Nemčija) 18. novembra 2014 – Senatex GmbH/Finanzamt Hannover-Nord

2.2.2015   
            
            
               SL
            
            
               Uradni list Evropske unije
            
            
               C 34/12
            
         Predlog za sprejetje predhodne odločbe, ki ga je vložilo Niedersächsischen Finanzgerichts (Nemčija) 18. novembra 2014 – Senatex GmbH/Finanzamt Hannover-Nord
   (Zadeva C-518/14)
   (2015/C 034/12)
   Jezik postopka: nemščina
   
      Predložitveno sodišče
   
   Niedersächsisches Finanzgericht
   
      Stranki v postopku v glavni stvari
   
   
      Tožeča stranka: Senatex GmbH
   
      Tožena stranka: Finanzamt Hannover-Nord
   
      Vprašanja za predhodno odločanje
   
   
               1.
            
            
               Ali je ex nunc učinek prvič izdanega računa, ki ga je Sodišče ugotovilo v zadevi Terra Baubedarf-Handel (sodba z dne 29. aprila 2004, C-152/02, Recueil, str. 5583 (1))), za tu obravnavani primer dopolnitve pomanjkljivega računa relativiziran zaradi sodb Sodišča v zadevah Pannon Gép (sodba z dne 15. julija 2010, C-368/09 (2))) in Petroma Transport (sodba z dne 8. maja 2013, C-271/12 (3))) v tem smislu, ker je Sodišče v takem primeru v končni fazi hotelo dopustiti retroaktivni učinek?
            
         
               2.
            
            
               Katere minimalne zahteve je treba določiti za račun, ki ga je mogoče popraviti in katerega popravek ima retroaktivni učinek? Ali mora prvotni račun že vsebovati davčno številko oziroma identifikacijsko številko za davek na dodano vrednost [(v nadaljevanju: identifikacijska številka za DDV)] ali pa jo je mogoče dodati pozneje, vendar s posledico, da se ohrani odbitek vstopnega davka iz prvotnega računa?
            
         
               3.
            
            
               Ali je popravek računa še pravočasen, če se izvede šele v okviru postopka na podlagi ugovora zoper odločbo (spremenjena odmerna odločba) davčnega organa?
            
         
      (1)  ECLI:EU:C:2004:268.
   
      (2)  ECLI:EU:C:2010:441.
   
      (3)  ECLI:EU:C:2013:297.